cyanic-selkie/wikianc huggingface dataset:
Alaskanjupik
Alaskanjupikkia puhutaan Nunivakinsaarella ja Alaskan rannikolla Bristolinlahdesta Nortoninlahden Unalakleetiin ja sisämaassa Nushagak-, Kuskokwim- ja Yukonjoen rannoilla. Keski-Alaskan jupikeita on noin 21 000, joista noin 10 000 (vuonna 1995, M. Krauss) puhuu kieltä. Kielessä on neljä toisistaan poikkeavaa murretta.
Kieltä kirjoitetaan latinalaisin aakkosin.
Vokaalit
Lähde:
Konsonantit
Lähde:
Bertil Malmberg (kielitieteilijä)
Bertil Malmberg (1913–1994) oli ruotsalainen kielitieteilijä. Hän oli Lundin yliopiston fonetiikan professori 1950–1969 ja yleisen kielitieteen professori 1969–1978. Hän laati teoksia sekä fonetiikan että yleisen kielitieteen alalta.
HMS Javelin
HMS Javelin (viirinumerot F61 ja 1940 alkaen G61) oli Britannian kuninkaallisen laivaston J-luokan hävittäjä toisessa maailmansodassa.
Valmistus
Alus tilattiin 25. maaliskuuta 1937 vuoden 1936 laivasto-ohjelmassa nimellä HMS Kashmir John Brown and Companyltä Clydebankistä, missä köli laskettiin vielä samana vuonna 11. lokakuuta. Alus laskettiin vesille 21. joulukuuta 1938 nimellä HMS Javelin ja valmistui 10. kesäkuuta 1939.
Palvelus
Toisen maailmansodan päätyttyä alus oli Välimeren laivastossa osallistuen harjoituksiin, laivastovierailuihin sekä Palestiinan siirtolaisten valvontaan. Aluksella oli kurinpidollisia ongelmia, jotka johtivat 20 miehistönjäsenen joutumisen sotaoikeuteen vuoden 1945 lopulla.
Alus lähti 9. toukokuuta 1946 Maltalta ja se saapui 17. toukokuuta Portsmouthiin. Aluksen varastot tyhjennettiin, minkä jälkeen se siirrettiin 31. heinäkuuta reserviin. Alus siirrettiin Harwichiin, josta se sijoitettiin poistolistalle 31. lokakuuta 1948. Alus oli maalilaivana ja hylky myytiin BISCOlle. Alus saapui hinattuna Trooniin Ayshireen West Scotland Shipbreaking Companylle romutettavaksi 11. kesäkuuta 1949.
Bertil Malmberg
pienoiskuva|Bertil Malmberg
Bertil Frans Harald Malmberg (13. elokuuta 1889 Härnosand, Ruotsi – 11. helmikuuta 1958 Lidingö, Ruotsi ), ruotsalainen kirjailija ja Ruotsin akatemian jäsen vuodesta 1953. Häntä on pidetty runomuodon mestarina. Alkuun hän oli Schillerin ja Stefan Georgen tyyppinen idealisti mutta muuttui 1930-luvulla elämänkatsomukseltaan pessimistiksi. Hänen myöhäistuotantonsa luetaan kuuluvaksi modernismiin.
Malmbergin tuotannosta on suomennettu omaelämäkerrallinen romaani Pojan maailma (''Åke och hans värld). Romaanin pohjalta on tehty elokuvat vuosina 1959 ja 1984 (Åken maailma, ohjaus Allan Edwall).
Suomennettuja runoja
Malmbergin runoja on julkaistu suomeksi
Kellot soi
Kellot soi on suomalainen komediasarja, jossa seurataan kuvitteellisen Pisakallion koulun opettajien, rehtorin ja sivistystoimenjohtajan edesottamuksia yhden lukuvuoden ajan. Sarjan pääosissa näyttelevät Minttu Mustakallio, Laura Malmivaara ja Lari Halme. Sarjan ovat käsikirjoittaneet Marjo Vento ja Sari Vento, jotka ovat aiemmin kirjoittaneet Ylen Kätevä emäntä -sarjaa. Sarjan 10-osainen ensimmäinen tuotantokausi julkaistiin Yle Areenassa 8. elokuuta 2019 ja sen esittäminen Yle TV2:lla alkaa 12. elokuuta 2019.
Geto Boys
Geto Boys (alun perin Ghetto Boys) on yhdysvaltalainen gangsta-rap-yhtye Houstonista, Texasista. Yhtyeen muodostavat Scarface, Bushwick Bill ja Willie D, mutta heistä yksikään ei ole vuonna 1986 perustetun yhtyeen alkuperäisjäsen, joita olivat K-9, Raheem ja Jukebox. Vuosina 1991-1993 yhtyeessä oli jäsenenä myös Big Mike.
Vuonna 1991 Geto Boys sai kyseenalaista mainetta onnettomuudesta, jossa masentunut ja päihtynyt Bushwick Bill sai luodin silmäänsä, pakotettuaan tyttöystävänsä ampumaan häntä. Bill selvisi täpärästi hengissä ja We Can't Be Stopped -levyn kansikuva otettiin sairaalassa heti tapaturman jälkeen.
Nimi
Ensimmäisellä albumilla 5th Ward Chronicles: Making Trouble (1988) ja toisella ''Grip It! On That Other Level'' (1989) lausumanimi Ghetto Boys noudatti oikeaoppista englanninkielen oikeinkirjoitussääntöä. Vasta kolmannella albumilla, The Geto Boys, lausunta vaihdettiin tiedetystä "Ghetto":sta nykyiseksi "Geto":ksi. Legendan mukaan "Geto"-lausunta on peräisin north houstonilaisesta kadun inspiroimasta tagista, joka syntyi Willowridge High Schoolissa Missouri Cityssä, Texasissa 1980-luvun lopulla.
Klassinen kieli
Klassinen kieli on kieli, jolla on klassinen kirjallinen perinne. Tällä tarkoitetaan, että kielen kirjallisuuden tulee olla vanha ja rikas sekä itsenäinen muista kirjallisista perinteistä. Eurooppalaisessa yliopistoperinteessä klassisilla kielillä tarkoitetaan yleensä kreikkaa ja latinaa, joskus myös hepreaa.
Wille Riekkinen
thumb|Wille Riekkinen lokakuussa 2009. Vilho (Wille) Heimo Juhani Riekkinen (s. 21. heinäkuuta 1946 Varpaisjärvi) on suomalainen teologi, joka toimi vuodesta 1996 vuoteen 2012 Kuopion hiippakunnan piispana.
Riekkinen kirjoitti ylioppilaaksi vuonna 1966 ja valmistui teologian kandidaatiksi vuonna 1971. Papiksi Riekkinen vihittiin vuonna 1972 Kuopiossa. Vuonna 1978 Riekkinen suoritti teologian lisensiaatin tutkinnon ja ylemmän pastoraalitutkinnon. Teologian tohtoriksi Riekkinen väitteli vuonna 1980.
Ennen valintaansa piispaksi Riekkinen toimi seurakuntapastorina Puolangalla, Tuusniemellä ja Kuopiossa. Lisäksi Riekkinen on toiminut HNMKY:n pappina ja useissa kansainvälissä NMKY:n luottamustehtävissä sekä kansallisella että kansainvälisellä tasolla. Akateemisessa maailmassa Riekkinen on toiminut useaan otteeseen apulaisprofessorina Helsingin yliopistossa alanaan Raamatun alkukielet ja eksegetiikka. Lisäksi Riekkinen on dosenttina sekä Helsingin että Joensuun yliopistoissa (nykyisessä Itä-Suomen yliopistossa). Riekkinen on toiminut myös osa-aikaisena Tallinnan teologisen instituutin professorina. .
Seurakuntapastorin tehtävien lisäksi Riekkinen on toiminut Kirkon koulutuskeskuksen raamattukouluttajana ja Kirkkojen maailmanneuvoston raamattuteologina.
Riekkisen nelilapsinen uusperhe valittiin vuonna 2009 vuoden uusperheeksi.
Mielipiteitä
Syksyllä 2008 Riekkinen ei allekirjoittanut luterilaisen kirkon piispojen yhteistä puheenvuoroa Rakkauden lahja -kirjasta. Kirjasessa piispat ottavat kantaa perheeseen, avioliittoon ja seksuaalisuuteen. Riekkinen ei pitänyt julkaisuajankohtaa sopivana, sillä kirkko oli valmistelemassa kannanottoa rekisteröidystä parisuhteesta.
Naispappeuden vastustajia Riekkinen on kehottanut perustamaan oman kirkon, elleivät voi hyväksyä luterilaisen kirkon ratkaisua asiassa. Luther-säätiön toimintaa sen esimerkiksi kastaessa lapsia Riekkinen pitää vain pienen joukon häirintänä. Riekkinen totesi 25. tammikuuta 2007 Kotimaa-lehdessä, että Ruotsissa vihittyjen Luther-säätiön pappien toimittamat kasteet ovat poliisiasia, koska säätiön papit ovat saattaneet syyllistyä virkavallan anastukseen tai petokseen.
Elokuussa 2011 Riekkinen oli Ylen haastattelussa valmis antamaan kirkon tiloja muslimien käyttöön, muttei Luther-säätiön.
Lapinlahden vt. kirkkoherran, rovasti Markku Suokonaukion saarnattua tammikuussa 2007 kirves kädessään Lalliksi pukeutuneena Riekkinen antoi tälle tukensa. Riekkisen mukaan saarnan sanomaa voi vahvistaa eri tavoin, kunhan pysytään hyvän maun rajoissa.
Suomen evankelis-luterilaisen kirkon piispainkokouksen avajaispuheessaan 9. syyskuuta 2008 Kuopiossa Riekkinen arvosteli Suomen joukkotiedotusvälineitä yksipuolisesta tiedotuksesta uraanikaivoshankkeista. Hänen mukaansa lehdistöltä puuttuu lähdekritiikki ja haittojen analysointi. Riekkisen mukaan uraanikaivosten aiheuttamista vaaroista ihmisille, pohjavesille ja luonnolle on tiedotettu yksipuolisesti kaivosyhtiöiden etujen mukaisesti. Riekkisen kannanotoista Ismo Heinisuo teki kantelun Kuopion tuomiokapituliin.
Evoluutioteoriaa Riekkinen pitää kiistanalaisena mutta varteenotettavana selityksenä elämän synnylle. Evoluutioteoriaa tai ”ihmisen polveutumista apinasta” ei hänen mukaansa ole kyetty kuitenkaan täysin todistamaan. Vaikka evoluutioteoria olisikin oikeassa, asia ei Riekkisen mukaan hävitä uskoa Jumalaan; usko ei ole kiinni kulloinkin vallitsevasta maailmanselityksestä. Ateistien ja kreationistien kiistelyä Riekkinen pitää turhana.
Nimitykset ja luottamustoimet
Wille Riekkinen on valittu vuoden kuopiolaiseksi vuonna 1999.
Riekkinen on nimitetty vuoden 2009 homofobian vastaisen työn hyvän tahdon lähettilääksi.
Riekkinen on Olvi-säätiön hallituksen jäsen.
Riekkinen on Suomen Lähi-idän instituutin säätiön jäsen.
Riekkinen on Itä-Suomen yliopiston hallituksen jäsen.
Jankkuri
thumb|Traktori ja jankkuri Jankkuri eli jankkoaura on auran tapainen maataloustyökalu, jolla kuohkeutetaan jankkoa avonaisesta kyntövaosta käsin, eikä se siis käännä maata. Se kulkee kääntöauran perässä. Kun jankkoterä kiinnitetään traktoriauraan, se möyhentää ja syventää vaon pohjaa kynnön yhteydessä.
Nokia 7230
Ominaisuudet
Puhelin painaa sata grammaa ja sen mitat on 98 × 48 × 14,8 millimetriä. Siinä on 2,4 tuuman näyttö, jossa on 240 × 320 pikselin resoluutio ja 4:3-kuvasuhde. Puhelimessa on 3,5 millimetrin kuulokeliitäntä ja 860 milliampeeritunnin irrotettava akku.
Kootut kertomukset (Edgar Allan Poe)
Kootut kertomukset on kokoelmateos, johon on suomennettu Edgar Allan Poen kaikki novellit. Kokoelman on suomentanut Jaana Kapari-Jatta ja kustantanut kustannusosakeyhtiö Teos vuonna 2006. Jaana Kapari-Jatta sai varoja teoksen suomentamiseen Suomen kirjallisuuden tiedotuskeskukselta.
Poeta on suomennettu aiemmin runsaasti, mutta eri pohjalta, sillä Kaparin mukaan ”Poeta on ennen minua suomennettu nimenomaan kauhukirjailijana” -- ”[a]iemmat suomentajat ovat keskittyneet iskevyyteen ja latistaneet runollista ilmaisua.”
Pihkovanjärvi
pienoiskuva|Järvenosan sijainti Peipsijärvellä. pienoiskuva|Värskan lahdella Virolle kuuluvassa Lüübnitsan kulän rantaa. pienoiskuva|Näkymä lounaispuolen Vidovotšin kylästä (Д. Видовичи). pienoiskuva|Verhnijn (Верхний) eli Belovin saari. Pihkovanjärvi  on Peipsijärven eteläisin järvenosa, joka sijaitsee pääosin Venäjällä ja sen luoteisosa työntyy pieniltä osin Viron puolelle.
Yleistä
Pihkovanjärven ja Peipsijärven keskiosan Kuumajärven välinen raja kulkee linjalla Värskanlahden länsirannan lahdensuu ja Mtežin niemen kärki. Järvenosa on pyöreän muotoinen eikä sillä ole pitkiä niemiä tai lahtia. Sen pinta-ala on 708 neliökilometriä (km²) tai 709 km². Tämä tekee noin 20 % koko Peipsijärven pinta-alasta. Siitä kuuluu Virolle 25 km² ja Venäjälle 683 km². Pihkovanjärvi on 41 kilometriä pitkä. Sen suurin leveys on noin 20 kilometriä ja sen keskileveys on 17 kilometriä. Järvenosan keskisyvyys on 3,8 metriä, mutta siinä on loiva syvänne, jossa on 5,3 metriä vettä. Sen tilavuudeksi on saatu 2,68 kuutiokilometriä (noin 11 % koko järvestä).
Pihkovanjärven rantaviivan pituus on 177 kilometriä. Virolle kuuluva osa sijaitsee järvenosan luoteisosassa. Siellä sijaitsee Kolpinon saari ja Värskänlahti. Lahden pohjukka kuuluu Virolle, mutta saari ja Dubkin kylä (Дубки) sitä ympäröivine peltoineen jäävät Venäjälle. Lisäksi Virolle jää puolet Kulje lahden suuosasta, johon Venäjälle kuuluva Kuuliska oja laskee. Loput Pihkovanjärvestä kuuluukin Venäjälle.
Pihkovanjärven länsirannikko on alavaa soistunutta maastoa Kolpoinosta aina Kruppin (Крупп) taajamaan asti. Sen jälkeen seuraavat rannikolla pienet kylät toisiaan Velikajan suistolle asti. Kylät sijaitsevat suoalangon korkeimmilla paikoilla. tärannikolla tulee korkeista paikoista puute, sillä siellä on rantakyliä vähemmän. Kyliä on etelässä Pihkovan lähellä enemmän kuin pohjoisempana. Pohjoisessa ovat rannikoiden suoalueet vallitsevia ja siellä onkin enää neljä pikkukylää.
Vesistöt
Pihkovanjärven etelärantaan laskee Velikaja, jonka valuma-alueen pinta-ala on 25 200 km² ja keskivirtaama (MQ) on 134 m³/s. Velikaajan suisto on yli neljä kilometriä leveä ja se koostuu lietesaarista ja niiden välisistä joen suuhaaroista. Etelärannikolle Velikajan länsipuolelle laskevat pienemmät joet Obdjoh (valuma-alue 176 km²), Moloževska, Piusa jõgi (796 km²) ja Kuuliska oja. Velikajan itäpuolella eli järvenosaan itärannikolle laskevat Abiža, Borovka, Startseva ja Tolba (190 km²), ja järvenosan pohjoisrannikolle laskee suojokia sekä niitä suuremmat Lipenka, Tšorjana (530 km²) ja Nimolovka.
Saaret
Velikajan suistossa sijaitsee noin 40 erikokoista lietesaarta. Ne ovat matalia kosteikkoisia saaria, joista vain yhdellä saarella on asutusta. Eräällä saarella sijaitsee Gorki (Горки). Pihkovanjärvellä on niiden lisäksi 15 muuta saarta, joiden yhteispinta-ala on 17,46 km². Useat pienistä saarista sijaitsevat aivan rannikon tuntumassa. Järvenselällä sijaitsee pieni ja matala Semskin saari (Семский), joka on autio. Kamenkan saari (Каменка) sijaitsee länsirannikon suoalueen eteläreunalla. Sen korkeiden rantojen suojaan jää pieni, mutta mielenkiintoinen lahtimainen järvenosa. Saaressa on sijainnut neljä kylää peltoineen. Aivan tämän lähellä sijaitsee Kolomtsy (Коломцы), jonka kylään tule mantereelta tie. Länsirannikon pohjoisosassa sijaitsee Kolpinon saari (Колпино, pinta-ala 11,5 km²), joka on Peipsijärven suurin saari. Saaren Shartovon (Шартово) ja mantereen välillä liikennöi yhteysalus. Itärannikolla sijaitsee seitsemän kilometriä pitkä matalikko, jonka keskiössä ovat Talabskin saaret (Талабские острова). Niistä kaksi suurinta Verhnij (Верхний) ja Talabsk (Талабск) ovat asuttuja. Keskimmäinen saari Talabenets (Талабенец) on autio. Saarille kulkee Tolbitsasta (Толбица) Tolbajoen ja saarien välillä liikennöivä yhteysalus. Myös Mtežin niemen kärjessä on matala saari.
Vedenlaatu
Järvenosa on 1900-luvun aikana rehevöitynyt selvästi kaikilla vedenlaadun mittarilla arvioituna. Veden näkösyvyys on keskimäärin 0,7 metriä (vaihtelua 0,4–1,0 metriä). Sameutta aiheuttaa järven mataluus yhdessä levien kasvun kanssa. Rehevyydestä kertoo korkeat klorofylli-α tulokset, jotka ovat keskimäärin 62,7 mikrogrammaa litrassa vettä (μg/l, vaihtelua 26,2–149,6 μg/l). Levien lisääntymisen kriittiset ravintoaineet ovat fosforia ja typpeä sisältävät yhdisteet. Kokonaisfosforipitoisuus on keskimäärin 115,5 μg/l (vaihtelua 53,1–250,8 μg/l) ja kokonaistyppipitoisuus on 1 143 μg/l (vaihtelua 829–1 577 μg/l). Nämä korkeat arvot tekevät järvenosasta hypertrofisen.
Panevėžysin kunnallispiiri
Panevėžysin kunnallispiiri on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Kunnallispiiri ympäröi Panevėžysin kaupungin, joka on oma kaupunkikuntansa. Panevėžys toimii kunnallispiirin hallinnollisena keskuksena, vaikka se itse ei olekaan osa kunnallispiiriä. Vuonna 2008 kunnallispiirin väkiluku oli 42 986 asukasta.
Pihkovanjärvi
Järvenosan nimitykset
Järven nimi tulee Pihkovan kaupungin nimestä. Se esiintyy vanhoissa venäläisissä kronikoissa 900–1200- lukujen aikana. Kaupunkina se esiintyy ensimmäisen kerran kirjoitettuna muodossa Pskov (vuonna 903, Пьсковъ) ja sen jälkeen muodoissa Plskov (Пльсковъ), Pleskov (Плесковъ), Pskov (Пъсковъ, Псковъ), Pskov (Пськовъ) ja Peskov (Песковъ). Sanan merkityksestä on esitetty monia teorioita. Erään teorian mukaan kaupunki olisi nimetty sen kautta virtaavan joen (Pskova (Пскова) eli nykyään Velikaja) mukaan ja sitten myöhemmin järven eteläosa sai saman nimen. Joen itämerensuomalainen nimi olisi tullut pihkaa tarkoittavasta sanasta, joka on äännetty slaavilaisesti. Nimelle löytyy muitakin selityksiä, mutta niitä ei esitetä tässä. Monissa slaavilaisissa teksteissä järven nimet Tšuudien järvi (Tšudskoje ozero, Чудское озеро) ja Suuri järvi (aikaisemmin Velikoje ozero (Великое озеро) ja 1500-luvulta alkaen Bolšoje ozero (Большое озеро)) tarkoittivat koko Peipsijärveä. Vasta 1400-luvulta alkaen alettiin viitata järven eteläosaan omalla nimellään. Pihkovanjärven kanssa rinnakkainen nimi Talabski järv on yleistynyt 1800-luvulla ja se on saatu samannimisten Talabskin saarien nimestä. Järven eteläosasta tunnetaan seuraavia kirjoitettuja muotoja (suluissa vuosiluku): Pskovskoje ozero (1406, Псковское озеро), Ozero Pskovo (1627, озеро Псково), Pihkwa-järw (1854), Pihkwa järw (1868), kleinen Peipus (1875), Talabskoje ozero (1882, Талабское озеро) ja Pihkvajärv (1904). Latviaksi se on Pleskavas ezers, puolaksi Jezioro Pskowskie, saksaksi Pleskauer See, suomeksi Pihkovanjärvi, vatjaksi Vopskova järv, võruksi Talaba järv́ tai Pihkva järv́.
Viitteet
58.0212°N, 27.9383°W
European Space Astronomy Centre
Alueella on useita satelliittien vastaanottoantenneja, joiden kautta keskus saa mm. seuraavien avaruusalusten dataa: AKARI, Herschel, INTEGRAL, Mars Express, Planck, Rosetta, Venus Express ja XMM-Newton. Suurin antenni (35 m) Cerberos sijaitsee Avilassa, noin 65 kilometrin päässä ESACista. Keskus toimii myös SMOS-kaukokartoitusmission datakeskuksena, koska SMOS on Espanjan johtama avaruuslento.
Keskuksen alueella toimii espanjalainen Laboratory for Space Astrophysics and Fundamental Physics (LAEFF) tutkimuskeskus, jonka tutkimusalaa on astrofysiikka.
I’ll Be There for You (Bon Jovin kappale)
I’ll Be There for You on yhdysvaltalaisen hard rock -yhtye Bon Jovin kappale vuonna 1988 ilmestyneeltä New Jersey -albumilta. Singlenä se julkaistiin vuonna 1989. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Ilmestymisvuonnaan single saavutti ensimmäisen sijan The Billboard Hot 100 -singlelistalla ja sijoittui viidenneksi Mainstream Rock Tracks -listalla.
Kappaleesta on kuvattu myös musiikkivideo, jossa yhtye esiintyy lähes pimeällä, varjoisalla esiintymislavalla, minkä jälkeen videolla on keikkatallennetta Wembley Arenalta, Lontoosta.
Amerikanharmaahaikara
Amerikanharmaahaikara (Ardea herodias) on amerikkalainen haikaralaji, joka muistuttaa paljon harmaahaikaraa.
Koko ja ulkonäkö
Amerikanharmaahaikara on nimensä mukaisesti miltei kokonaan harmaa. Sillä on kuitenkin mustat lentosulat ja valkoinen pää, jossa taakse töyhdöksi kaartuvat mustat "kulmakarvat". Jalat ovat punaruskehtavat ja nokka oranssinkeltainen.
Amerikanharmaahaikara on isompi kuin harmaahaikara: sen pituus on 90–140 cm, siipien kärkiväli 175–195 cm ja paino 2,1–2,5 kg.
Levinneisyys
Amerikanharmaahaikaroita tavataan Pohjois- ja Keski-Amerikassa sekä Etelä-Amerikan pohjoisosissa.
Nika
Anni Pohto (ent. Mattila ) (s. 1985), taiteilijanimiltään Nika ja Anni, on tamperelaislähtöinen, sittemmin helsinkiläistynyt laulaja-lauluntekijä ja tuottaja. Anni Pohto tuli tunnetuksi sekä Nika-taiteilijanimellä että erilaisista yhteistyöprojekteista.
Sooloprojekti Nika
Anni Pohto kokeili soolouraa aluksi suomen kielellä Nika-nimellä. Nika yhdisteli musiikissaan poppia, soulia ja hip hoppia. Nikan ensimmäinen single Sanot vaan julkaistiin syksyllä 2007, ja se sai singlelistalla 7. sijan. Esikoisalbumi Lauluni mun ilmestyi 25. helmikuuta 2009 Poko Recordsin kautta. Nika vaikutti myös Mikseri.netissä.
Yhteistyöprojekteja
Vuonna 2011 Anni oli mukana tekemässä Pyhimyksen Medium-albumia. Lisäksi vuonna 2013 hän sävelsi musiikkia Jannika B:lle ja Jussu Pöyhösen Bel Vel-projektille jonka keikoilla hän oli myös mukana.
Omaa englanninkielistä musiikkia
Anni on vuodesta 2013 levyttänyt Anni-nimellä englanninkielistä musiikkia. Aikaisemmin hän on levyttänyt kolme EP-levyä ja tällä hetkellä tekeillä on täyspitkä sooloalbumi jonka olisi tarkoituksena ilmestyä keväällä 2019.
Yksityiselämä
Anni on koulutukseltaan valtiotieteiden maisteri. Lisäksi hän on opiskellut musiikkia Bostonissa Berklee College of Musicissa stipendillä ja Metropolian pop/jazz-musiikin koulutusohjelmassa.
Matkaratsastus
thumb|300px|Kuva Uzesin matkaratsastuskilpailusta vuonna 2005 Matkaratsastus (engl. endurance riding tai distance riding) on ratsastuksen kilpalaji, jossa kilpaillaan ratsukoiden, erityisesti hevosten nopeudessa ja kestävyydessä pitkillä matkoilla. Laji pohjautuu Puolan ja Venäjän armeijan ratsuväki- ja jalostusohjelmaan. Nykyisessä muodossaan matkaratsastuksessa on kilpailtu 1950-luvulta. Fédération Equestre Internationale (FEI, ratsastusurheilun kansainvälinen kattojärjestö) hyväksyi matkaratsastuksen viralliseksi ratsastuslajiksi 1983, ja siinä kilpaillaan maailmanmestaruuksista ratsastuksen MM-kilpailuissa. Nykymuotoisena lajia on harrastettu Suomessa vuodesta 1987.
Matkaratsastuskilpailuissa ratsastetaan vaihtelevassa maastossa erilaisia matkoja aina 12 kilometristä 160 kilometriin (josta parhaat ratsukot selviävät 10–12 tunnissa), useita päiviä kestävissä kilpailuissa jopa tätä pitempiäkin matkoja. Kilpailuita on kahdenlaisia: yksinkertaisia nopeuskilpailuja (nopeusratsastus) ja ihanneaikakilpailuja (maailmalla Clear Round -luokat), joissa ratsukon on pyrittävä suoriutumaan maaliin juuri tietyssä sopivaksi katsotussa ajassa, ei nopeammin eikä hitaammin. Ratsastajan ei tarvitse koko ajan istua hevosensa selässä, ja onkin tavallista että tämä välillä lepuuttaa ratsuaan taluttamalla sitä jonkin matkaa.
Matkaratsastuksessa ei kuitenkaan ole kyse puhtaasti matka-ajasta. Hevosen on maaliin päästyään läpäistävä eläinlääkärin tarkastus, mikä edellyttää virkeyttä ja kaikin puolin hyvää kuntoa. Hevosen pulssin on rasituksen loputtua laskettava määräajan kuluessa hyväksyttävälle tasolle. Yli 40 km kilpamatkoilla on myös vähintään 40 km välein pakollinen tauko (jota ei lasketa mukaan suoritusaikaan) ja samanlainen eläinlääkärin tarkastus, jonka läpäiseminen on edellytys matkan jatkamiselle. On hyvin tavallista, että ratsukon suoritus hylätään maalissa tai keskeytyy esimerkiksi pulssin huonon palautumisen takia.
Matkaratsastuksessa edellytetään sekä hevoselta että ratsastajalta hyvää, huolella rakennettua kuntoa. Ratsukot pääsevät vaativille pitkille matkoille vasta suoriuduttuaan kunnialla lyhyemmistä kilpailuista. Tärkeää on myös huolto matkan varrella: kullakin ratsukolla on oma autolla liikkuva huoltojoukkonsa, joka huolehtii muun muassa siitä että sekä ratsu että ratsastaja saavat matkan varrella riittävästi juotavaa. Erityisesti kesäkuumalla juotavan saaminen ja hevosen viilentäminen tauoilla on ratkaisevan tärkeää.
Matkaratsastuksen pukeutumis- ja varustesäännöt ovat paljon löyhemmät kuin muissa ratsastuksen lajeissa. Hevosen varusteilta ei edellytetä muuta kuin sitä, etteivät ne tuota hevoselle kipua. Apuohjista sallitaan ainoastaan vapaajuoksuiset martingaalit. Ratsastusasun on oltava asiallinen ja tarkoitukseen sopiva. Kypärän käyttö tosin on pakollista, ja kenkien tulee olla kannalliset tai tasapohjaisten kenkien kanssa tulee käyttää turvajalustimia.
Matkaratsastuksessa menestyvät yleensä parhaiten nopeiksi ja kestäviksi jalostetut arabianhevoset ja arabivaikutteiset rodut, mutta suomenhevosellakin on saatu hyväksytty tulos MM-kilpailussa: Ritva Lampinen ja Uusi-Helinä tulivat 28. tilalle Tukholmassa 1990.
Tällä hetkellä yksi menestyneimmistä suomalaisista matkaratsastajista on Johanna Strang-Ginouves, joka asuu ja valmentautuu Ranskassa ja kilpailee arabianhevosilla. Strang-Ginouves sijoittui viidenneksi matkaratsastuksen EM-kilpailuissa 2005.
Erik Turner
pienoiskuva|Erik Turner vuonna 2016. Erik Turner (s. 31. maaliskuuta 1964 Omaha, Nebraska, Yhdysvallat) on vuonna 1984 Los Angelesissa perustetun yhdysvaltalaisen glam metal -yhtye Warrantin kitaristi. Turnerin kiinnostus glam metaliin heräsi Kiss-yhtyeen vaikutuksesta. Myöhemmin hän otti vaikutteita Led Zeppelinin Jimmy Pagelta ja Aerosmithin Joe Perryltä.
Rainer Adrion
Rainer Adrion (s. 10. joulukuuta 1953 ) on saksalainen jalkapallovalmentaja ja entinen puolustaja. Hänen poikansa Benjamin on myös jalkapalloilija.
Ura valmentajana
Adrion aloitti valmennusuransa FV Zuffenhausenin pelaajavalmentajana 1985 ja lopetettuaan pelaamisen hän siirtyi 1988 SpVgg 07 Ludwigsburgin päävalmentajaksi. Kolme vuotta myöhemmin hän siirtyi SpVgg Unterhachingin peräsimeen ja luotsasi seuran Bayernligan voittoon 1991/92 ja nousuun 2. Bundesliigaan. Visiitti toiseksi korkeimmalla sarjatasolla jäi kuitenkin yhden kauden mittaiseksi Unterhachingin pudottua kuuden muun seuran kanssa.
Seuraavat vuodet Adrion valmensi alempien sarjatasojen seuroja, kunnes siirtyi 1996 VfB Stuttgartiin Joachim Löwin apuvalmentajaksi. Kaksikko johdatti Stuttgartin kahdesti neljänneksi Bundesliigassa. Tammikuussa 1999 Adrion nousi Stuttgartin päävalmentajaksi Winfried Schäferin potkujen jälkeen. Toukokuun alussa Adrion sai tehdä tilaa Ralf Rangnickille, joten pesti jäi neljään kuukauteen. Hän jatkoi kuitenkin uraansa Stuttgartin organisaatiossa luotsaten kaksi seuraavaa vuotta kakkosjoukkuetta.
Vuonna 2001 Adrion palasi Unterhachingiin yhdeksi kaudeksi. Vuonna 2003 hän toimi lyhyen aikaa Stuttgarter Kickersin päävalmentajana ja palasi 2004 takaisin Stuttgartin II-joukkueen valmentajaksi. Heinäkuussa 2009 hänestä tuli tuoreen Euroopan mestari Saksan alle 21-vuotiaiden maajoukkueen uusi päävalmentaja. Adrion ei onnistunut luotsaamaan ikäluokan Euroopan mestaruutta puolustanutta Saksaa EM-kisoihin 2011. Helmikuussa 2011 Saksan jalkapalloliitto kuitenkin allekirjoitti Adrionin kanssa kaksivuotisen jatkosopimuksen, joka kattaa EM2013-projektin. Saksan nuorten heikot esitykset Adrionin alaisuudessa jatkuivat myös alle 21-vuotiaiden EM-kisoissa 2013. Saksa selvisi lopputurnaukseen, mutta lohkovaiheessa se hävisi Alankomaille ja Espanjalle. Lohkon viimeisen ottelun voitto Venäjästä ei enää pelastanut Saksaa, jonka turnaus loppui jo lohkovaiheeseen. Kisojen jälkeen Adrion sai potkut tehtävästään.
Kertymäfunktio
thumb|400px|[[Diagrammissa on jatkuvan satunnaismuuttujan kuvaaja, johon on väritetty näkyviin tapahtuman "todennäköisyysmassat". Väritetyn alueen määrätty integraalit eli kuvaajan pinta-alat ovat suhteessa tapahtuman todennäköisyyteen.]] Kertymäfunktio eli jakaumafunktio (, cdf) on todennäköisyyslaskennassa ja tilastotieteessä reaaliarvoisen satunnaismuuttujan todennäköisyyden jakautumista kuvaava funktio. Kertymäfunktion F(x) arvot ovat todennäköisyyksiä tapahtumissa, jossa satunnaismuuttuja X saa reuna-arvon x tai sitä pienempiä arvoja eli. Jatkuvan satunnaismuuttujan tapauksessa kertymäfunktio määritellään tiheysfunktion määrätyn integraalin avulla ja diskreetillä satunnaismuuttujalla pistetodennäköisyyksien summana. Kertymäfunktio on aina oikealta jatkuva, vaikka tiheysfunktio tai pistetodennäköisyysfunktio olisi epäjatkuva.
Määritelmä
Diskreetin satunnaismuuttujan kertymäfunktio määritellään missä p(k) on pistetodennäköisyysfunktion arvo ylärajaa x pienemmillä satunnaismuuttujan arvoilla.
Stefan Grossman
Stefan Grossman (s. 16. huhtikuuta 1945 Brooklyn, New York) on yhdysvaltalainen näppäilytyylin kitaristi, kitaransoiton opettaja ja musiikkihistorioitsija. Häntä pidetään yhtenä blueskitaransoiton johtavista asiantuntijoista maailmassa.
Kertymäfunktio
Määritelmä
Jatkuvan satunnaismuuttujan kertymäfunktio määritellään määrättynä integraalina ylärajan x suhteen missä f(x) on satunnaismuuttujan tiheysfunktio. Tiheysfunktiota havainnollistetaan ajattelemalla sen arvoja "todennäköisyysmassan" korkeutena, missä suuri arvo merkitsee yleistä satunnaismuuttujan arvoa. Kertymäfunktion tapauksessa voidaan edelleen ajatella, että sen arvo tarkoittaisi "todennäköisyysmassan" kokonaismäärää F(a) kohdassa a ja sitä pienemmillä satunnaismuuttujan arvoilla.
Stefan Grossman
Grossman vietti nuorena viikonloput ottamalla kitaratunteja Reverend Gary Davisilta. Hän kiinnostui 1960-luvun alun folkliikkeestä. Vuonna 1964 hän perusti ystävineen Even Dozen Jug Bandin, joka levytti yhden albumin Elektra Recordsille. Muutkin yhtyeen jäsenet nousivat sittemmin tahoillaan tunnetuiksi: David Grisman mandoliininsoittajana, Steve Katz Blood, Sweat & Tearsin alkuperäiskitaristina, John Sebastian The Lovin’ Spoonfulin voimahahmona, Joshua Rifkin musikologina ja Scott Joplinin ragtime-sävellysten sovittajana ja Maria Muldaur laulajana. Vuonna 1966 Grossman levytti Elektralle esikoissooloalbuminsa How to Play Blues Guitar.
Kertymäfunktio
Määritelmä
Jos tiheysfunktio on jatkuva, saadaan se myös derivoimalla kertymäfunktio muuttujan suhteen
Esimerkkejä
thumb|350px|Ylin kuvaaja esittää diskreetin satunnaismuuttujan kertymäfunktiota, keskimmäinen jatkuvan satunnaismuuttujan ja alin sellaisen satunnaismuuttujan, jolla on kumpaakin piirrettä.
Diskreetti satunnaismuuttuja
Diskreetin satunnaismuuttujan pistetodennäköisyysfunktiolla saa 10 nollasta eroavaa arvoa kun i=1,...,10, jotka ovat yhtä suuret eli Kertymäfunktio saadaan arvoa x pienempien kohtien todennäköisyyksien summasta eli Tämän porrasfunktion arvot ovat oikealta jatkuvia ja sen kuvaaja on esitetty alla.
Jatkuva satunnaismuuttuja
Tasaisen jakauman tiheysfunktio välillä [a,b] on ja sen kertymäfunktioksi saadaan Sen kuvaaja on alla.
Funktiona
Kertymäfunktio on kuvaus reaaliluvuilta välille [0,1], eli Jatkuvan satunnaismuuttujan kertymäfunktio on jatkuva funktio. Diskreetin satunnaismuuttujan kertymäfunktio on oikealta jatkuva porrasfunktio. Jatkuvuudesta seuraa ominaisuus Tämä ominaisuus voidaan kirjoittaa havainnollisemmin Jatkuvan satunnaismuuttujan pistetodennäköisyys eli arvo yksittäisessä pisteessä on siten nolla eli Koska kertymäfunktion arvot ovat tapahtumien todennäköisyyksiä, saa se vain arvoja väliltä Kertymäfunktio on lisäksi monotoninen funktio, joka on ei-vähenevä eli Tämän vuoksi kertymäfunktio kasvaa lopulta täyteen arvoonsa, kun ylärajaa kasvatetaan riittävästi Kertymäfunktio alkaa nollasta jostakin arvosta a lähtien. Jos satunnaismuuttuja arvoalue on äärettömän laaja, voidaan tämä ilmaista
Stefan Grossman
Pohjoisvisiosarjan juontajana
Stefan Grossman toimi Pohjoisvision musiikkisarjan Plyysiä ja hyvää musiikkia juontajana 1974-1975. Ohjelmasarja oli kahdeksanosainen. Lisäksi televisiossa esitettiin sarjan pilottiosa. Musiikkisarjaa tuottivat yhteistyössä Suomen, Ruotsin, Norjan ja Tanskan yleisradioyhtiöt. Ohjelma tarjosi suuren määrän pohjoismaisten ja kansainvälisten musiikkitähtien esityksiä. Grossman esiintyi myös kitaristina yhdessä suomalaisen Wigwam-yhtyeen kanssa osassa 3 (TV1, 5.12.1974).
Kertymäfunktio
Todennäköisyyksinä
Edellä esitelty määritelmä on eräs tapa ilmaista tapahtuma, jossa todennäköisyys lasketaan käyttämällä satunnaismuuttujan ylärajana x eli Voidaan osoittaa, että sillä voidaan laskea kaikki sellaiset todennäköisyydet, jossa tapahtumat ovat välejä. Esimerkiksi, koska mielivaltaiselle satunnaismuuttujan arvolle a pätee voidaan vastatapahtuman todennäköisyys laskea
Stefan Grossman
Pohjoisvisiosarjan juontajana
Plyysiä ja hyvää musiikkia ohjelman Suomen tuotantojen yhteydessä Stefan Grossmanista tehtiin myös oma televisio-ohjelma Sormet kielillä – Stefan Grossman, missä hän esitti omia blues- ja ragtimesävellyksiään. Televisiokonsertti esitettiin Yle Yle TV1TV1:ssä 15.2.1975. Ohjelman tuotti ja ohjasi Erkki Pohjanheimo.
Kertymäfunktio
Todennäköisyyksinä
Toisaalta, koska mielivaltaisille satunnaismuuttujan arvoille a ja b pätee voidaan välin [a,b] todennäköisyys laskea
Jos kertymäfunktio olisi määritelty toisella tavalla, olisi siihenkin voitu johtaa kaikkien muidenkin välien todennäköisyydet.
Noita (kappale)
Noita on vuonna 2003 ilmestynyt Kuusumun Profeetan single.
Universitetin metroasema
Universitet on yksi Moskovan metron asemista. Se avattiin 12. tammikuuta 1959.
Lemmingin puolustus
Lemmingin puolustus on shakkiavaus, jota kuvaavat siirrot
Avausta pidetään heikkona, sillä se kehittää ratsun laitaan, missä sillä on vähemmän vaikutusvaltaa kuin keskellä. Valkea voi myös välittömästi hankkia mustalle eristetyn kaksoisotilaan siirrolla 2.Lxa6. Toinen suosittu vaihtoehto on ottaa keskustaa haltuun siirtämällä 2.d4.
Avaus on harvinainen ja se sijoitetaan ECO-koodistolla koodille B00.
Lähteet
Lemming Defense
Room
Room on vuonna 2015 ensi-iltansa saanut independent draamaelokuva, jonka on ohjannut Lenny Abrahamson. Elokuvan on käsikirjoittanut Emma Donoghue perustuen hänen samannimiseen romaaniinsa. Elokuvan pääosia esittävät Brie Larson, Jacob Tremblay, Joan Allen, Sean Bridgers ja William H. Macy.
Stöð 2 Extra
Stöð 2 Extra (aiemmin Sirkus) on islantilainen televisiokanava, jonka omistaa 365 ljósvakamiðlar, joka on osa Islannin suurinta mediayhtiö 365:a.
Room
Room sai ensi-iltansa Telluriden elokuvajuhlilla 4. syyskuuta 2015. Laajan ensi-illan se sai 16. lokakuuta 2015 Pohjois-Amerikassa ja 26. helmikuuta 2016 Suomessa. Se sai erittäin hyvän vastaanoton sekä useita palkintoja ja ehdokkuuksia, mukaan lukien neljä Oscar-ehdokkuutta. Brie Larson voitti roolistaan parhaan naispääosan Oscarin, Baftan, Golden Globen ja SAG-palkinnon.
John Knowles Paine
thumb|right|John Knowles Paine
John Knowles Paine (9. tammikuuta 1839 Portland, Maine – 25. huhtikuuta 1906 Cambridge, Massachusetts) oli yhdysvaltalainen säveltäjä ja urkuri.
Paine aloitti musiikin opiskelun nuorena ensisijaisesti Saksasta Yhdysvaltoihin vuonna 1848 muuttaneen urkuri Hermann Kotzschmarin johdolla. Vuosina 1858–1861 Paine jatkoi opintojaan Berliinissä Carl August Hauptin ja Wilhelm Friedrich Wieprechtin johdolla. Portlandissa opiskelun jälkeen Paine lähti Berliiniin, jossa opiskeli vuosina 1858–1861. Vuonna 1861 hän aloitti Bostonissa urkuresitaali- ja luentosarjan. Hän myös toimi West Churchin urkurina ja kuoronjohtajana vuoteen 1864. Vuonna 1862 Paine liittyi Harvardin yliopiston henkilökuntaan laulunopettajana ja urkurina. Vuonna 1875 hän sai siellä nimityksen professoriksi ja perusti ensimmäisen musiikin laitoksen yhdysvaltalaisyliopistossa. Painen työstä musiikin laitoksella ottivat mallinsa monet muut yhdysvaltalaiset yliopistot.
Paine vaikutti myös säveltäjänä merkittävästi musiikin kehitykseen Yhdysvalloissa. Hänen työnsä ovat yleisesti ottaen vahvasti saksalaisvaikutteisia. Tuotantoon kuuluu esimerkiksi kaksi sinfoniaa, d-mollimessu ja St. Peter -oratorio. Paine saavutti eläessään laajaa suosiota, mutta jäi hyvin vähäiselle huomiolle 1900-luvulla modernismin nousun myötä. Sittemmin hänen merkityksensä yhdysvaltalaisen musiikin historiassa on saanut laajempaa tunnustusta uusien editioiden, kirjoitusten, levytysten ja esitysten myötä.
Fusō
Fusō voi tarkoittaa seuraavia asioita:
Fuso voi tarkoittaa myös:
RCD Mallorca
Real Club Deportivo Mallorca on espanjalainen jalkapalloseura Baleaarien Mallorcalta. Seura perustettiin 5. maaliskuuta 1916 ja sen edustusjoukkue pelaa Espanjan korkeimmalla sarjatasolla Primera Divisiónissa.
Joukkue pelaa kotiottelunsa Palmassa 23 000 -paikkaisella ONO Estadilla (aikaisemmalta nimeltään Estadi de Son Moix).
Historia
Seura on Baleaarien vanhin ja sen perusti republikaaniteknikko Adolfo Vázquez, joka nimesi joukkueen alun perin Espanjan kuninkaan Alfonso XIII:n mukaan Alfonso XIII Football Clubiksi. 25. maaliskuuta 1916 Mallorca pelasi ensimmäisen ottelunsa vanhalla Buenos Aires -stadionilla Barcelonaa vastaan häviten 8–0. Seuraavana vuonna joukkueen nimi vaihdettiin Real Sociedad Alfonso XIII:ksi, mutta vuonna 1931 nimi piti jälleen vaihtaa, tällä kertaa poliittisista syistä Club Deportivo Mallorcaksi. Etuliite Real lisättiin vuonna 1949.
Joukkue-ennätykset
Korkein sijoitus Suurin voitto liigapelissä Suurin tappio liigapelissä Nopein maali Eniten maaleja yhdellä kaudella
Henkilökohtaiset ennätykset
Eniten pelejä Eniten La Liga maaleja Eniten liigamaaleja yhdellä kaudella Pichichi-palkinnon voittajat Zamora-palkinnon voittajat
Hymni
Mallorca, Mallorca, tot Mallorca està amb tu; i sempre direm com el Mallorca no hi ha ningú.
Mallorca, Mallorca,...
Cap amunt, cap amunt! sempre amunt, sempre amunt! el Mallorca guanyarà.
Cap amunt, cap amunt! sempre amunt, sempre amunt! el Mallorca triomfarà.
Mallorca!!, Mallorca!! Mallorca!!, Mallorca!! Mallorca, Mallorca tot Mallorca...
Guanyarem, guanyarem! triomfarem, triomfarem! el Mallorca és superior!!
Guanyarem, guanyarem!! triomfarem, triomfarem!! El Mallorca és superior!!
Argentiinan ralli 2009
Argentiinan ralli 2009 (virallisesti 29. Rally Argentina 2009) oli Rallin MM-sarjan kauden 2009 viides osakilpailu, joka ajettiin 23.–26. huhtikuuta.
Energiatekniikka
Energiatekniikka on kaikki yhteiskunnassa käytettävät energiantuotannon, -siirron ja -käytön laitteet, koneet ja järjestelmät käsittävä tekniikan ala. Energiaintensiivisen teollisen yhteiskunnan perusta on laajamittainen primäärienergian hyödyntäminen. Helposti hyödynnettävien primäärienergioiden vähetessä erilaisilla tekniikoilla pyritään parantamaan primäärienergian hyödyntämistä eli hyötysuhdetta sitä muunnettaessa käytettäväksi sekundäärienergiaksi. Myös sekundäärienergiaa käyttävien laitteiden hyötysuhdetta pyritään parantamaan eli mahdollisimman suuri osa sekundäärienergiasta pyritään saamaan halutuksi työksi tai lämmöksi.
Energian muodot
Termodynamiikan periaatteiden mukaan energia voidaan jakaa kahteen päälajiin, lämpöön ja työhön. Näistä työ voidaan muuttaa täydellisesti toisiksi työn muodoiksi tai lämmöksi, mutta lämpöä voidaan muuttaa työksi vain osittain. Työ on siis kahdesta energian muodosta arvokkaampi.
Energiantuotantotekniikka
Energian tuotannossa käytettäviä tekniikoita, laitteita ja järjestemiä ovat
Energiansiirtotekniikka
Primaarienergian siirtomuoto on Hyödynnettävään muotoon muutettujen sekundäärienergioiden siirtomuotoja ovat
Energiankäyttötekniikka
Kaikki tekniikka tarvitsee energiaa toimiakseen, joten kaikkea tekniikkaa voidaan tarkastella energiankäyttötekniikkana.
Energiatehokkuus
Energiatehokkuudella viitataan energian hyödyntämisen tehokkuuteen, jolloin hyötysuhteiden lisäksi otetaan huomioon haluttuun vaikutukseen pääsemiseksi käytetty sekundäärienergian määrä. Käytännön esimerkki: Energiatehokas on auto, jolla saadaan suuri määrä tavaraa tai ihmisiä kuljetettua pienellä primäärienergian käytöllä. Auton propulsiojärjestelmän hyvä hyötysuhde auttaa tämän päämäärän toteuttamisessa, mutta ei kuitenkaan yksistään ratkaise sitä. Auton liikkumiselle ei voida mielekkäällä tavalla määrittää hyötysuhdetta, koska konservatiivisessa kentässä liikkumiseen (kun yleensä palataan samalle potentiaalitasolle) tarvittava energia on periaatteessa nolla. Sama koskee mm. talojen lämmitystä, sillä ihannetapauksessa talo on eristetty niin, että sitä ei tarvitse lämmittää.
Punnonmäki
Punnonmäki on yksi Kuopion Karttulan pitäjän kylistä, ja sijaitsee maanteitse noin 14,5 kilometriä Karttulan kirkonkylältä kaakkoon. Punnonmäen kylä ja samanniminen harju sijaitsee Kuttajärven lounaispuolella. Suuri osa kylän asutuksesta sijaitsee Suonenjoentien ja Koskenkyläntien välisen Punnonkyläntien tai sen sivuteiden varrella. Punnonmäellä asuu noin 50–100 asukasta.
Liettuan taidemuseo
Liettuan taidemuseo on Liettuan kansallismuseo. Se sai tämän aseman maan hallitukselta vuonna 1997. Museo on perustettu vuonna 1933. Liettuan taidemuseo koostuu lukuisista haaroista eri puolilla maata. Siihen kuuluvat muun muassa Vilnan kuvagalleria ja kansallinen taidegalleria sekä Klaipėdan kellomuseo. Museon kokoelmiin kuuluu noin 230 000 taideteosta.
Aiheesta muualla
thumb|left|[[Radvilan palatsi, jossa osa museosta sijaitsee]]
Humppaorgiat
Humppaorgiat on Eläkeläisten vuonna 1999 julkaistu 10" EP-levy ja ns. kuvavinyyli. Levy sisältää 10 kappaletta, muun muassa keikkahitiksi nousseen Herra Kekkosen, jota ei ole julkaistu muilla levyillä. Pekka Jokisen tekemässä levynkannessa esiintyy yhtyeen saksalainen ihailija.
M/S Color Fantasy
M/S Color Fantasy on maailman toiseksi suurin autolautta. Laiva rakennettiin Aker Finnyardsin Turun telakalla vuonna 2004 Color Linelle. Sen kotisatama on Oslo. Color Fantasylla on myös sisaralus M/S Color Magic, joka valmistui syksyllä 2007. Siitä tuli Color Fantasyä vielä hieman suurempi.
Ravintolat, baarit ja kaupat
Oceanic à la Carte Restaurant, Grand Buffet, Cosmopolitan Gourmet ravintola, Mama Bella Pizza, Ristorante, Tapas Bar, Promenade Café, hampurilaisbaari
Color Spa & Fitness Center, Aqualand, Golfsimulator/Putt green, Adventure Planet, elokuvateatteri, Teen´s Plaza, leikkihuone
Tower Night Club, Fantasy Show Lounge, Observation Lounge, Casino, Donkey Pub, Cosmopolitan Bar, Bar Bella
Fantasy Promenade, Tax free -myymälä, Color Shop, Fashion Boutique, Perfume & Cosmetics, 24h kioski
Alutiiq
Alutiiq (omakielinen nimi: Sugpiaq ) on eskimo-aleuttilainen kieli, joka on yksi jupikkikielistä. Yhdessä alaskanjupikin kanssa se muodostaa siihen kuuluvan alaskanjupikkikielten alaryhmän. Alutiiqistä käytetään myös muita nimityksiä kuten (englanniksi) Pacific Gulf Yupik, Sugpiak "Eskimo", Sugpiaq "Eskimo", Chugach "Eskimo", Koniag-Chugach, Suk, Sugcestun, Aleut, Pacific Yupik ja South Alaska "Eskimo".
Edith Masai
Edith Chewangel Masai (s. 4. huhtikuuta 1967 Chepkoya, Bungoma District, Western Province, Kenia) on kenialainen kestävyysjuoksija. Nimestään huolimatta hän ei kuulu masai-heimoon, vaan on muiden Kenian huippujuoksijoiden tapaan kalenjin. Edith on isänsä ensimmäisen vaimon kolmas lapsi. Edithin isä on maanviljelijä, ja hänellä on neljä vaimoa. Masaita valmentaa Dorothee Paulmann. Masailla on 1990 syntynyt poika Griffin.
Vaikka Masai onkin kalenjin eikä masai, nimien samankaltaisuus ei ole sattumaa. Edith kuulu kalenjin-heimon kony-haaraan, joka asuu noin 4 300 metrin korkeudessa Mount Elgonilla. Elgon-vuoren nimi tulee sanasta "il Kony", jolla masai-heimo kutsui kyseisiä ihmisiä, joita alettiin väärinkäsityksen vuoksi kutsumaan nimellä "Elgon Masai". Nimi Masai annettiin monelle konylle muistojuhlassa, jossa juhlittiin konyjen muinaista voittoa masaista. Kalenjien itsensä keskuudessa käytetään yleensä nimen tuttavallisempaa muotoa "Barmasai".
Alutiiq
Vokaalit
Lähde:
Edith Masai
Masai aloitti juoksemisen jo alakoulussa. Vuonna 1988 kansallisissa toisen asteen oppilaitosten kilpailuissa hän sijoittui toiseksi 800 metrillä. Hän kuitenkin aloitti päätoimisen vakavan juoksuharjoittelun vasta 34-vuotiaana vuonna 1999 avioeronsa jälkeen ja pärjäsi hyvin Kenian maastojuoksukilpailuissa. Masain kanssa vankilassa palveluksessa ollut Jacob Losian houkutteli keltanokkamanageri Paullmania antamaan hänelle mahdollisuuden. Paullman, joka itsekin oli eronnut yksinhuoltajaäiti, kiinnostui Masain tapauksesta.
Alutiiq
Konsonantit
Lähde:
Edith Masai
2000-2002
Elokuussa 2000 Masai matkusti Saksaan ja juoksi kolmen kuukauden aikana yksitoista katujuoksua hyvin sijoituksin pitäen majaansa Paullmanin kotona. Masai palasi Keniaan ja voitti 4 kilometrin maastojuoksussa Kenian vankiloiden mestaruuden. Masai ei siis ollut vankina, vaan töissä vankilassa. Kenian karsinnoissa maastojuoksun MM-kisoihin 2001 hän sijoittui lyhyellä matkalla toiseksi Rose Cheruiyotin jälkeen.
Hänen kansainvälinen läpimurtonsa oli lyhyen matkan pronssimitali maastojuoksun MM-kisoissa Ostendissa 2001. Lissabonissa hän juoksi puolimaratonin aikaan 1.08.27 ja Nizzassa 1.07.53. Hän voitti 5 000 metriä Kenian MM-kisakarsinnoissa ajalla 15.24,4, mutta ei valittu joukkueeseen paperisotkujen vuoksi. Oslon GP-kisassa hän voitti Sydneyn olympiavoittajan Gabriela Szabon ajalla 14.45,86, ja Tukholman GP:n ajalla 14.45,86. Monacosa 3 000 metriä taittui aikaan 8.34,79. Vakuuttavilla esityksillään hän lunasti paikan Kenian MM-joukkueeseen Edmontonin MM-kisoihin, ja oli ylivoimainen ennakkosuosikki. Hän kuitenkin kärsi malariasta heinäkuun lopulla, eikä ehtinyt toipua kunnolla ja sijoittui Edmontonin 5 000 metrillä seitsemänneksi. Viikkoa myöhemmin Zürichissä hän kuitenkin juoksi 3 000 metrillä uuden henkilökohtaisen ennätyksensä 8.31,76.
Juostuaan muutaman maastojuoksukilpailun Euroopassa, hän voitti vuonna 2002 lyhyen matkan Kenian MM-karsinnoissa, ja toisti tempun itse MM-kisoissa Dublinissa. Samana vuonna hän voitti 5 000 metriä Rooman ja Tukholman GP-kilpailuissa ja juoksi 3 000 metrillä uuden Afrikan ennätyksen (8.23,23) Szabon ja Paula Radcliffen takana Monacossa 3 000 metrillä. Kansainyhteisön kisoista hän otti hopeaa 5 000 metrillä Radcliffen takana.
2003-2005
Vuonna 2003 hän uusi maastojuoksumestaruutensa lyhyellä matkalla Lausannessa ja voitti ylivoimaisesti Kenian mestaruuden ja MM-karsinnat 5 000 metrillä radalla. Ennen maailmanmestaruuskisoja Masai voitti ylivoimaisesti kaksi GP-kisaa, juoksi oman ennätyksensä 14.45,35 ja vaikutti ennakkosuosikilta, mutta itse MM-juoksussa nuori, vasta 17-vuotias, Etiopian oromo-heimoon kuuluva Tirunesh Dibaba yllätti loppukirillään ja vei voiton jättäen Masain pronssille 58 sadasosaa voittajalle hävinneenä.
Vuonna 2004 hän jäi Kenian maastojuoksukarsinnoissa yllättäen toiseksi, mutta vei kuitenkin voiton Brysselissä järjestetyissä MM-kisoissa voittaen etiopialaisten kolmikon (myös Tirunesh Dibaba oli mukana) ja toi kisoista Kenian ainoan henkilökohtaisen kultamitalin.
Ratakausi alkoi voitolla 3 000 metrin kisassa Rehlingenissä ajalla 8.58,63. Rooman Kultaisen liigan osakilpailu 5 000 metrillä, jossa hän sijoittui viidenneksi neljän etiopialaisen jälkeen (muun muassa Tirunesh ja Meseret Defar). Kilpailu toimi Etiopian olympiakarsintana. Kenian olympiakarsinnoissa Masai yllättäen jäi kärkikolmikon ulkopuolelle, mutta pitkällisten keskustelujen ja lehdistön kritiikin jälkeen valittiin kisoihin.
Ateenaa edeltäneet GP-kisat sujuivat lupaavasti. Voitot Tukholman 3 000 metriltä ja Lontoon sekä Zürichin 5 000 metriltä 10 päivän aikana osoittivat, että Masai oli valmis kirkastamaan edellisvuoden pronssin kirkkaammaksi mitaliksi. Hän kuitenkin loukkasi akillesjänteensä Nairobissa harjoitellessaan vain muutamaa päivää ennen kisoja, ja synkät varjot laskeutuivat lähitulevaisuuden ylle. Masai kuitenkin osallistui kilpailuihin ja lunasti järkevällä alkueräjuoksullaan finaalipaikan. Loppukilpailuissa hän kuitenkin joutui keskeyttämään kipeytyneen akillesjänteen vuoksi.
Kesällä 2005 Masai voitti Pariisin Kultaisen liigan 3 000 metrin kisan ajalla 8.31,27 ja Rooman Kultaisen liigan 5 000 metrillä hän sijoittui neljänneksi Tirunesh Dibaban, Berhane Aderen, Meseret Defarin jälkeen ajalla 14.37,20. Helsingin MM-kisoissa hän osallistui 10 000 metrille ja sijoittui viidenneksi uudella Kenian ennätysajalla 30.30,26.
Ankkalinnan pamaus
Ankkalinnan pamaus on suomalainen vuosina 1997–2019 ilmestynyt Aku Ankasta ja sarjakuvataiteilija Carl Barksista kiinnostuneiden fanzine. Lehti julkaisi Aku Ankkaan ja Walt Disneyn luomuksiin liittyviä artikkeleita.
Lehden päätoimittaja oli Timo Ronkainen ja sitä julkaisi Ankistit ry.
Lehden ensimmäinen numero ilmestyi Joensuun Sarjakuvaseuran Ankkajaoston julkaisemana vuonna 1997. Vuodesta 1998 lehteä on julkaissut oma yhdistyksensä.
Vuonna 2003 Ankkalinnan Pamaus ja Timo Ronkainen palkittiin Lehti-Lempi -palkinnolla Kemin sarjakuvapäivillä.
Sumitomo denkikōgyō
Sumitomo denkikōgyō on japanilainen sähkötekniikan alan yritysryväs. Sen 350 tytäryritystä toimii 30 maassa ja työllistää yli 200 000 henkeä.
Se valmistaa sähköjohtoja, kaapeleita ja valvontajärjestelmiä. Vuonna 2012 se oli CNN Money -julkaisun mukaan maailman 422. suurin yritys.
MIPS
MIPS (Millions of instructions per second) on tietokoneiden suorituskyvyn mittayksikkö, joka kertoo kuinka monta miljoonaa käskyä tietokone pystyy suorittamaan sekunnissa. Eri suoritinarkkitehtuureja edustavien suorittimien MIPS-luvut eivät ole keskenään kovin hyvin vertailukelpoisia. MIPS ilmoitetaan huippunopeutena, kun taas realistinen tilanne on paljon hajanaisempi, ja vaikka muistin rakenne vaikuttaa myös paljon suoritusnopeuteen, se ei näy MIPS-luvussa.
Näiden ongelmien johdosta termille MIPS käytetään usein sarkastisesti myös selitystä "Meaningless Indicator of Processor Speed" eli suomennettuna suurin piirtein "merkityksetön suorittimen nopeuden mittari".